ຊາວກຳປູເຈຍ ຮູ້ສຶກມີຄວາມຫວັງ ຈາກການຢ້ຽມຢາມຂອງ ທ່ານນາງ Michelle Obama 
ຊາວກຳປູເຈຍຫວັງວ່າ ການຢ້ຽມຢາມຂອງ ສະຕີໝາຍເລກໜຶ່ງ ຂອງສະຫະລັດ ຈະຊ່ວຍສົ່ງເສີມ ການສຶກສາຂອງ ເດັກນ້ອຍແມ່ຍິງ.
ຊາວກຳປູເຈຍກ່າວວ່າ ພວກເຂົາເຈົ້າຫວັງວ່າ ການມາຢ້ຽມຢາມ ຂອງສະຕີໝາຍເລກໜຶ່ງຂອງສະຫະລັດ ທ່ານນາງ Michelle Obama ຈະສົ່ງຜົນໃຫ້ມີການປ່ຽນແປງໃນທາງບວກ ກໍຄືໃນ ທາງທີ່ດີຂຶ້ນ ແກ່ອະນາຄົດດ້ານການສຶກສາ ລຂອງພວກເດັກຍິງ ກຳປູເຈຍ Say Mony ນັກຂ່າວວີໂອເອພະແນກພາສາຂະເໝນ ມີລາຍງານ ມາຈາກສຽມຣຽບ ຊຶ່ງດາຣາຈະນຳມາສະເໜີທ່ານ ນາງນ້ອຍ ພອນ ຈັນ ໂບນາວີ (Phorn Chan Bonavy) ເປັນນັກຮຽນຊັ້ນ ປ 6 ຢູ່ໂຮງ ຮຽນປະຖົມ Kesaraream ໃນເມືອງສຽມຣຽບ ທີ່ທ່ານນາງ Michelle Obama ໄດ້ໄປ ຢ້ຽມຢາມ ເດັກຍິງ ພອນ ເວົ້າວ່າ ຢ່າງນ້ອຍ ນາງຢາກຮຽນໃຫ້ຈົບມັດທະຍົມ ແຕໍກໍຢ້ານ ວ່າ ນາງອາດຈະຕ້ອງໄດ້ເຊົາຮຽນ ເພື່ອອກມາຊ່ວຍພໍ່ແມ່ຫາເງິນລ້ຽງຄອບຄົວ ຄືກັນກັບ ເດັກນ້ອຍແມ່ຍິງຄົນອື່ນໆ ຈຳນວນຫລວງຫລາຍ ຢູ່ໃນກຳປູເຈຍ ແຕ່ເບິ່ງຄືວ່າ ເດັກຍິງ ພອນ ມີຄວາມຕັ້ງໃຈແນ່ວແນ່ ທີ່ຈະຮຽນໃຫ້ຈົບ ເດັກຍິງ ພອນ ເວົ້າວ່າ ຄູໃຫຍ່ຫລືຫົວໜ້າໂຮງຮຽນ ທ່ານນາງ ວັນ ມາຣາດ (Van Marath) ກ່າວວ່າ ລາວຫວັງ ວ່າການມາຢ້ຽມຢາມຂອງທ່ານນາງ Michelle Obama ກັບໂຄງການລິເລີ້ມ  ຫລື  ຂອງສະຫະລັດ ຈະຊ່ວຍພວກເດັກ ຍິງ ຄືກັນກັບນາງນ້ອຍ ພອນ ໂບນາວີ ນີ້ ຄູໃຫຍ່ ວັນ ມາຣາດ ເວົ້າວ່າ ກຳປູເຈຍແມ່ນໜຶ່ງໃນຈຳນວນ 11 ປະເທດ ທີ່ປະກອບສ່ວນໃນໂຄງ ການ ຊຶ່ງແນໃສ່ເພື່ອຊ່ວຍ ເຫລືອເດັກນ້ອຍແມ່ຍິງ ໃຫ້ໄດ້ໄປ ໂຮງຮຽນແລະຮຽນໃຫ້ຈົບ ສ່ວນໜຶ່ງຂອງໂຄງການນີ້ ແມ່ນຈະສະໜັບສະໜຸນ ວິທີການແກ້ໄຂບັນຫານີ້ ທີ່ນຳພາ ໂດຍຊຸມຊົນເອງ ຜ່ານການຊ່ວຍເຫລືອຂອງໜ່ວຍ Peace Corps ຫລືໜ່ວຍອາສາ ສະໝັກສັນຕິພາບ ຂອງສະຫະລັດ ທີ່ມີອາສາສະໝັກ ທຳງານຢູ່ໃນກຳປູເຈຍ ແລະໃນ ປະເທດພວມພັດທະນາອື່ນໆອີກ ຫລາຍກ່ວາ 60 ປະເທດ ທ່ານນາງ Michelle Obama ກ່າວວ່າ ໃນຂະນະທີ່ຢ້ຽມຢາມໂຮງຮຽນມັດທະຍົມທ້ອງຖິ່ນແຫ່ງໜຶ່ງ ໃນມື້ວັນເສົານັ້ນ ທ່ານນາງ Obama ກ່າວວ່າ ວຽກງານຂ້າງໜ້າກໍຄືເກ້ຍກ່ອມໃຫ້ບັນດາຊຸມຊົນ ຫລືປະຊາຄົມ ປ່ອຍໃຫ້ພວກເດັກຍິງໄດ້ຮຽນຈົນຈົບ ຢູ່ໃນທົ່ວໂລກ ມີເດັກນ້ອຍແມ່ຍິງ ປະມານ 62 ລ້ານຄົນທີ່ບໍ່ໄດ້ຮຽນໜັງສື ແລະອັດຕາການ ອອກຈາກໂຮງຮຽນ ຫລືເຊົາຮຽນ ໃນພວກເດັກຍິງ ຢູ່ໃນບັນດາປະເທດພວມພັດທະນາ ກໍຍັງເປັນເລື້ອງທີ່ໜ້າເປັນຫ່ວງຢູ່ ທ່ານ Hang Chuon Naron ລັດຖະມົນຕີສຶກສາຂອງກຳປູເຈຍມີຄວາມເຫັນດັ່ງນີ້: ທ່ານນາງ Pung Chhiv Kek ປະທານກຸ່ມສິດທິມະນຸດທ້ອງຖິ່ນ Licadho ສະແດງຄວາມ ຮູ້ສຶກໃນແງ່ດີອອກມາ ຫລັງຈາກໄດ້ຮ່ວມສົນທະນາຫາລືໂຕະມົນ ກັບທ່ານນາງ Obama ໃນມືື້ວັນເສົາສັບປະດາແລ້ວນີ້ ທ່ານນາງ Pung Chhiv Kek ກ່າວວ່າ